ທ່ານຮອງນາຍົກລັດຖະມົນຕີຈີ້ງດີງຢູງ:ສິ້ນສຸດການເຈລະຈາຂຸດຄົ້ນບໍ່ອາຍແກສ ກາວອຍແຊງ
(VOVWORLD) -ບໍ່ອາຍແກສ ກາວອຍແຊງ ໄດ້ຮັບຖືວ່າແມ່ນບໍ່ໃຫຍ່ສຸດຢູ່ຫວຽດນາມໃນປະຈຸບັນ.
ຕອນບ່າຍວັນທີ 10 ຕຸລາ ທີ່ການຕ້ອນຮັບ ທ່ານ Paul Greenwood, ຮອງປະທານກຸ່ມ Exxon Mobil ອາເມລິກາ ຮັບຜິດຊອບດ້ານ ອາຍແກສ ແລະ ພະລັງງານ, ຮອງນາຍົກລັດຖະມົນຕີ ຈີ້ງດີງຢູງ ສະເຫນີ ກະຊວງອຸດສາຫະກຳ ການຄ້າ, ກຸ່ມບໍລິສັດນ້ຳມັນອາຍແກສ ແຫ່ງຊາດຫວຽດນາມ ແລະ Exxon Mobil ຍູ້ແຮງຄວາມຄືບຫນ້າການເຈລະຈາບົນພື້ນຖານຮັບປະກັນຄວາມກົມກຽວຜົນປະໂຫຍດຂອງບັນດາຝ່າຍ, ຂຸດຄົ້ນບໍ່ອາຍແກສ ກາວອຍແຊງ ໂດຍໄວ. ທ່ານຮອງນາຍົກລັດຖະມົນຕີ ຈີ້ງດີງຢູງ ຢືນຢັນ: ຫວຽດນາມ ຕີລາຄາສູງເລື່ອງExxon Mobil ເຂົ້າຮ່ວມພັດທະນາ, ຂຸດຄົ້ນບໍ່ອາຍແກສ ກາວອຍແຊງ ແລະ ເນັ້ນຫນັກ ໂຄງການບໍ່ອາຍແກສ ກາວອຍແຊງ ມີບົດບາດສຳຄັນໃນການຫັນການພົວພັນຮ່ວມມືລະຫວ່າງ ຫວຽດນາມ ແລະ ອາເມລິກາ ເປັນລະອຽດ ແລະ ເລິກເຊິ່ງກວ່າ. ທ່ານ Paul Greenwoodຮອງປະທານ ຮັບຜິດຊອບດ້ານ ອາຍແກສ ແລະ ພະລັງງານຂອງກຸ່ມບໍລິສັດ Exxon Mobil ຢືນຢັນ: ໂຄງການຂຸດຄົ້ນອາຍແກສຢູ່ບໍ່ ກາວອຍແຊງ ມີບົດບາດສຳຄັນສຳລັບກຸ່ມໃນການຍູ້ແຮງການຮ່ວມມືກັບຫວຽດນາມໃນຂົງເຂດຂຸດຄົ້ນ, ປຸງແຕ່ງບັນດາຜະລິດຕະພັນນ້ຳມັນ ອາຍແກສ. ບໍ່ອາຍແກສ ກາວອຍແຊງ ຫ່າງຈາກຝັ່ງທະເລທາງທິດຕາເວັນອອກພາກກາງຫວຽດນາມ ປະມາ ນ 100 ກິໂລແມັດ ໂດຍກຸ່ມບໍລິສັດ Exxon Mobil ຂອງອາເມລິກາ ເປັນນັກບໍລິຫານ. ບໍ່ອາຍແກສ ກາວອຍແຊງ ໄດ້ຮັບຖືວ່າແມ່ນບໍ່ໃຫຍ່ສຸດຢູ່ຫວຽດນາມໃນປະຈຸບັນ.